Liūbelis
54°8′38″ š. pl. 23°38′21″ r. ilg.﻿ / ﻿54.14389°š. pl. 23.63917°r. ilg.﻿ / 54.14389; 23.63917 Liūbelis arba Liubelis – ežeras Lietuvoje, Lazdijų rajone, 6,5 km į šiaurės vakarus nuo Veisiejų, Liubelio miške, 0,15 km į vakarus nuo Šlavanto ežero. Ežero ilgis iš šiaurės vakarų į pietryčius – 0,29 km, plotis – iki 0,11 km. Altitudė 124 m. Krantai žemi, pelkėti, tik pietinis krantas aukštesnis ir sausas. Ežeras yra Liūbelio gamtiniame rezervate, jame draudžiama žvejyba. Ežeras nenutekantis, priklauso Šlavanto ežero baseinui.